ΓΡΑΠΤΗ ΕΡΩΤΗΣΗ E-0481/02

υποβολή: Marie Isler Bguin (Verts/ALE), Nicole Fontaine (PPE-DE),Catherine Guy-Quint (PSE), Lucio Manisco (GUE/NGL), Catherine Lalumire (PSE),Ari Vatanen (PPE-DE) και Elisabeth Schroedter (Verts/ALE) προς το Συμβούλιο

(22 Φεβρουαρίου 2002)

Θέμα: Συμμετοχή των δημοκρατιών της Ανατολικής Ευρώπης στα κοινοτικά προγράμματα κατάρτισης

Τα κοινοτικά προγράμματα εκπαίδευσης και κατάρτισης όπως είναι τα Socrates, Jeunesse και Leonardo da Vinci είναι όλο και πιο δημοφιλή ανάμεσα στους νέους της Ευρωπαϊκής Ένωσης, οι οποίοι φαίνεται να έχουν όλο και περισσότερα κίνητρα για την συμμετοχή τους σ' αυτά. Προωθώντας τις πολιτιστικές ανταλλαγές και έναν κοινό εκπαιδευτικό χώρο, αυτά τα προγράμματα αποτελούν τη βάση για την επίτευξη μιάς κοινής ευρωπαϊκής συνείδησης και ταυτότητας και, κατά συνέπεια, μιας κοινής συνειδητοποίησης και πρακτικής.

Με την προοπτική της διεύρυνσης της Ευρωπαϊκής Ένωσης, αυτά τα τρία κοινοτικά προγράμματα επεκτάθηκαν στιςποψήφιες χώρες της Κεντρικής και Ανατολικής Ευρώπης, τις συνδεδεμένες χώρες (ΕΣΣΕ, ΕΕΕ) και την Τουρκία.

Αυτή η διεύρυνση που έχει ήδη προγραμματισθεί — βρίσκεται δε σε διαδικασία πραγματοποίησης — χαράζει νέα ανατολικά σύνορα της Ένωσης με τις δημοκρατίες της Ουκρανίας, της Λευκορωσίας και της Μολδαβίας, οι οποίες δεν διαθέτουν ακόμη το καθεστώς του επίσημουποψηφίου, αλλά είναι αναμφισβήτητα συνδεδεμένες με τον ευρωπαϊκό χώρο και την ευρωπαϊκή ταυτότητα, οι δε ηγέτες των χωρών αυτών και οι κυβερνήσεις τους έχουν εκφράσει την θέληση να προσεγγίσουν την Ένωση.

Αυτή η προοπτική μιάς προσεχούς διεύρυνσης της Ένωσης και μιας προσέγγισης τρίτων γειτονικών χωρών δεν θα έπρεπε να έχουν ως αναγκαία και στρατηγική συνέπεια, τη διεύρυνση των προγραμμάτων αυτών — στο σύνολο των διαφόρων πτυχών τους — (Socrates, Jeunesse και Leonardo da Vinci και άλλων, όπως το Culture 2000 ή το Chaires Jean Monnet) στους πολίτες της Ουκρανίας, της Λευκορωσίας και της Μολδαβίας, στις οποίες εφαρμόζεται προς το παρόν μόνον το πρόγραμμα Tempus, το οποίο είναι εξάλλου περιορισμένο·

Δεν πιστεύει το Συμβούλιο ότι μία τέτοια επέκταση του ευρωπαϊκού εκπαιδευτικού χώρου θα ενίσχυε τη διαδικασία ευρωπαϊκής ενσωμάτωσης και εναρμόνισης και ότι θα επέτρεπε την ευαισθητοποίηση, στο πλαίσιο αυτών των τριών δημοκρατιών της Ανατολικής Ευρώπης, της εγχώριας νεολαίας, η οποία θα αποτελέσει την κοινωνία των πολιτών και την ηγετική κοινωνική ομάδα της επόμενης γενιάς·

Είναι έτοιμο το Συμβούλιο να χρηματοδοτήσει κάθε ένα από αυτά τα προγράμματα για τις τρεις δημοκρατίες που προαναφέραμε, λαμβάνονταςπόψη και αντισταθμίζοντας τις διαφορές ανάμεσα στις οικονομικές δυνατότητες των πληθυσμών τους και εκείνων των κρατών μελών και των συνδεδεμένων χωρών, δεδομένου ότι το επιπλέον κόστος θα ήταν ασήμαντο για προγράμματα που ήδη έχουν αρχίσει να εφαρμόζονται σε περισσότερες από 30 χώρες·

Απάντηση

(22 Ιουλίου 2002)

Το Συμβούλιο συμφωνεί με τους αξιότιμους κ. βουλευτές ότι ήδη ετοιμάζεται ένας ευρωπαϊκός εκπαιδευτικός χώρος, τόσο μέσω κοινοτικών προγραμμάτων και διαδικασιών, όσο και μέσω ευρύτερων εξελίξεων όπως η διαδικασία Μπολόνιας/Πράγας. Όπως σίγουρα γνωρίζουν οι αξιότιμοι κ. βουλευτές, οι τρεις χώρες που αναφέρονται στην ερώτηση — η Ουκρανία, η Λευκορωσία και η Μολδαβία — συμμετέχουν ήδη στο πρόγραμμα Tempus, στόχος του οποίου είναι ναποστηρίξει τη διαδικασία μεταρρύθμισης της ανώτατης εκπαίδευσης και να ενισχύσει την ισότιμη συνεργασία με τα κράτη μέλη. Τα άλλα κοινοτικά προγράμματα που αναφέρονται (Σωκράτης, Νεολαία και Leonardo) επεκτάθηκαν στιςποψήφιες χώρες ως αποτέλεσμα της ιδιότητάς τους ωςποψηφίων χωρών.

Στη σύνοδο της 15ης Απριλίου 2002, το Συμβούλιο αντήλλαξε απόψεις όσον αφορά τις σχέσεις μεταξύ της μελλοντικής διευρυμένης ΕΕ και των ανατολικών γειτόνων της. Χαιρέτισε την πρόθεση της Επιτροπής και του Ύπατου Εκπροσώπου Javier Solana για προετοιμασία συμβολών κατά το δεύτερο εξάμηνο του 2002 σχετικά με τις δυνατότητες ενίσχυσης των εν λόγω σχέσεων, λαμβάνονταςπόψη τη διαφορετική κατάσταση των σχέσεων μεταξύ της ΕΕ και των ενδιαφερομένων χωρών καθώς και το επίπεδο πολιτικής και οικονομικής ανάπτυξής τους.

Το Συμβούλιοπενθυμίζει στους αξιότιμους κ. βουλευτές ότι δυνάμει του άρθρου 49, παράγραφος 1, της ΣΕΕ, κάθε ευρωπαϊκό κράτος που σέβεται τις αρχές της ελευθερίας και της δημοκρατίας, καθώς και τα δικαιώματα και τις θεμελιώδεις ελευθερίες του ανθρώπου, όπως και το κράτος δικαίου, μπορεί ναποβάλειποψηφιότητα προκειμένου να γίνει μέλος της Ένωσης. Ηποψηφιότητά του απευθύνεται στο Συμβούλιο, το οποίο λαμβάνει απόφαση ομόφωνα, μετά από διαβουλεύσεις με την Επιτροπή και αφού λάβει τη σύμφωνη γνώμη του Ευρωπαϊκού Κοινοβουλίου. Προς το παρόν, δεν προβλέπεται επέκταση της ιδιότητας τουποψηφίου μέλους σε άλλες ευρωπαϊκές χώρες.